Γνωμοδότηση της Οικονομικής και Κοινωνικής Επιτροπής για τις:

- «Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 823/87 για τη θέσπιση ειδικών διατάξεων σχετικά με τους οίνους ποιότητας που παράγονται εντός καθορισμένων περιοχών», και

- «Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 2332/92 περί των αφρωδών οίνων των παραγομένων στην Κοινότητα» ()

(96/C 204/13)

Στις 8 Φεβρουαρίου 1996, και σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Οικονομικής Κοινότητας, το Συμβούλιο αποφάσισε να ζητήσει τη γνώμη της Οικονομικής και Κοινωνικής Επιτροπής σχετικά με τις ανωτέρω προτάσεις.

Το τμήμα γεωργίας και αλιείας στο οποίο ανατέθηκε η προετοιμασία των σχετικών εργασιών της ΟΚΕ, υιοθέτησε τη γνωμοδότησή του στις 11 Aπριλίου 1996. Εισηγητής ήταν ο κ. Kienle.

Κατά την 335η Σύνοδο Ολομέλειας (συνεδρίαση της 24ης Απριλίου 1996), η ΟΚΕ υιοθέτησε με 98 ψήφους υπέρ, 1 κατά και 11 αποχές την ακόλουθη γνωμοδότηση.

Ι. «ΠΡΟΤΑΣΗ ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ ΓΙΑ ΤΗΝ ΤΡΟΠΟΠΟΙΗΣΗ ΤΟΥ ΚΑΝΟΝΙΣΜΟΥ (ΕΟΚ) ΑΡΙΘ. 823/87 ΓΙΑ ΤΗ ΘΕΣΠΙΣΗ ΕΙΔΙΚΩΝ ΔΙΑΤΑΞΕΩΝ ΣΧΕΤΙΚΑ ΜΕ ΤΟΥΣ ΟΙΝΟΥΣ ΠΟΙΟΤΗΤΑΣ ΠΟΥ ΠΑΡΑΓΟΝΤΑΙ ΕΝΤΟΣ ΚΑΘΟΡΙΣΜΕΝΩΝ ΠΕΡΙΟΧΩΝ»

1. Εισαγωγή

1.1. Η Επιτροπή επισημαίνει ότι στη Γερμανία θεσπίστηκαν νέες ειδικές παραδοσιακές ονομασίες και συγκεκριμένα «Qualitδtsweine garantierten Ursprungs» και «Qualitδtsschaumweine garantierten Ursprungs».

1.2. Σύμφωνα με το ισχύον δίκαιο, το όνομα μιας καθορισμένης περιοχής που έχει απονεμηθεί από ένα κράτος μέλος σε ένα v.q.p.r.d., δεν μπορεί να χρησιμοποιηθεί για την περιγραφή άλλων προϊόντων του αμπελοοινικού τομέα.

1.3. Ωστόσο, σε συγκεκριμένες περιπτώσεις είναι αναγκαίο να επιτρέπεται η δημιουργία νέων ονομασιών προέλευσης, των οποίων το όνομα εχρησιμοποιείτο προηγουμένως για ορισμένους επιτραπέζιους οίνους.

1.4. Προκειμένου να δοθεί η δυνατότητα στους παραδοσιακούς χρήστες να προσαρμοστούν στη νέα κατάσταση, η Επιτροπή προβλέπει μεταβατική περίοδο τριών αμπελουργικών περιόδων, κατά την οποία θα επιτρέπεται η χρησιμοποίηση της προηγούμενης ονομασίας της γεωγραφικής περιοχής ακόμη και εάν οι ονομασίες αυτές χρησιμοποιούνται κατά την ίδια περίοδο και για ένα v.q.p.r.d.

2. Γενικές παρατηρήσεις

2.1. Η ΟΚΕ διαπιστώνει με λύπη ότι η μεταρρύθμιση της ευρωπαϊκής αγοράς οίνου δεν έχει ακόμη ολοκληρωθεί. Αντί για αυτό, η Επιτροπή υποβάλλει προτάσεις για την λεπτομερή τροποποίηση των διατάξεων για τους v.q.p.r.d. και τους αφρώδεις οίνους.

2.2. Ωστόσο, λόγω των εξελίξεων στην αγορά και λόγω του σοβαρού προβλήματος ελέγχου των εισαγωγών από τρίτες χώρες (ειδικότερα από τη Νότια Αμερική και την Ανατολική Ευρώπη), η ΟΚΕ διαβλέπει ότι επαληθεύεται η γνωμοδότησή της, της 22ας και 23ης Φεβρουαρίου 1995 () σχετικά με την πρόταση της Επιτροπής για τη μεταρρύθμιση της οργάνωσης αγοράς οίνου. Στις μεταρρυθμιστικές προτάσεις δεν πραγματοποιείται ακριβής εκτίμηση των εξελίξεων στις πωλήσεις και δεν λαμβάνονται επαρκώς υπόψη οι επιπτώσεις της ΓΣΔΕ.

2.3. Συνεπώς, η ΟΚΕ καλεί την Επιτροπή να μην ασχοληθεί με λεπτομερείς τροποποιήσεις των διατάξεων αλλά να υποβάλει όσο το δυνατόν ταχύτερα πρόταση σχετικά με τη μεταρρύθμιση της οργάνωσης αγοράς οίνου, η οποία να λαμβάνει υπόψη όλα τα πραγματικά δεδομένα για την ευρωπαϊκή και τη διεθνή αγορά.

2.4. Δεδομένου ότι η Επιτροπή έχει υποβάλλει λεπτομερείς τροποποιήσεις των διατάξεων για την ονομασία του οίνου και του αφρώδους οίνου, η ΟΚΕ αισθάνεται υποχρεωμένο να υπενθυμίσει στην Επιτροπή ότι η ΟΚΕ στην προαναφερθείσα γνωμοδότηση είχε ζητήσει την εις βάθος εξέταση του δικαιώματος ονομασίας, προκειμένου να ικανοποιηθούν οι σημερινές και μελλοντικές απαιτήσεις του μάρκετινγκ και των συμφερόντων των καταναλωτών. Για το θέμα αυτό, η ΟΚΕ ζητεί ειδικότερα την επανεξέταση της αποκαλούμενης απαγορευτικής αρχής.

3. Ειδικές παρατηρήσεις

3.1. Η ΟΚΕ λαμβάνει γνώση της θέσπισης των νέων ονομασιών.

3.2. Η ΟΚΕ διαφωνεί κατ`αρχήν με την πρόταση να χρησιμοποιείται η ίδια γεωγραφική ονομασία για τους επιτραπέζιους οίνους και τους v.q.p.r.d. διότι υφίσταται κίνδυνος παραπλάνησης του καταναλωτή. Συνεπώς, πρέπει να ληφθούν συγκεκριμένα μέτρα για τον περιορισμό της διπλής αυτής ονομασίας, εντός τριών ετών κατ`ανώτατο όριο.

3.3. Συνεπώς, η ΟΚΕ προτείνει να μην δοθεί η δυνατότητα στα κράτη μέλη να συνεχίσουν να επιτρέπουν τη διπλή αυτή χρήση. Αντίθετα, οι ονομασίες αυτές πρέπει να συμπεριληφθούν σε έναν κατάλογο της Επιτροπής της ΕΕ. Η συμβουλευτική επιτροπή λαμβάνει απόφαση τόσο για την ταξινόμηση στον κατάλογο όσο και για τη λήξη ισχύος της μεταβατικής ρύθμισης.

ΙΙ. «ΠΡΟΤΑΣΗ ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ ΓΙΑ ΤΗΝ ΤΡΟΠΟΠΟΙΗΣΗ ΤΟΥ ΚΑΝΟΝΙΣΜΟΥ (ΕΟΚ) ΑΡΙΘ. 2332/92 ΠΕΡΙ ΤΩΝ ΑΦΡΩΔΩΝ ΟΙΝΩΝ ΤΩΝ ΠΑΡΑΓΟΜΕΝΩΝ ΣΤΗΝ ΚΟΙΝΟΤΗΤΑ»

1. Εισαγωγή

1.1. Η Επιτροπή προτείνει την παράταση της κατ`εξαίρεση ρύθμισης, βάση της οποίας ένας v.m.q.p.r.d. μπορεί να διορθωθεί με την προσθήκη αμπελοοινικών προϊόντων που δεν προέρχονται από την καθορισμένη περιοχή.

1.2. Ακόμη, για τη βελτίωση της ποιότητας προβλέπεται ο καθορισμός των 90 ημερών ως ελάχιστη διάρκεια της ζύμωσης τόσο για τον αφρώδη οίνο ποιότητας όσο και για τον v.m.q.p.r.d.

2. Παρατηρήσεις

2.1. Η ΟΚΕ κατ`αρχήν θεωρεί ότι για λόγους προστασίας του καταναλωτή, σε ένα v.q.p.r.d. και ένα v.m.q.p.r.d. πρέπει να περιέχονται αμπελοοινικά προϊόντα μόνο από τη συγκεκριμένη περιοχή.

2.1.1. Αφού ληφθεί υπόψη η προηγούμενη πρακτική, πρέπει να ληφθούν συγκεκριμένα μέτρα για την προκειμένου να εξαλειφθεί σταδιακά η κατ`εξαίρεση ρύθμιση, δεδομένου ότι η μέχρι σήμερα πρακτική περικλείει τον κίνδυνο παραπλάνησης του καταναλωτή.

2.1.2. Συνεπώς, η ΟΚΕ προτείνει να μην δοθεί πλέον η δυνατότητα στα κράτη μέλη να επιτρέπουν την ισχύ της κατ`εξαίρεση ρύθμισης. Αντίθετα, θα πρέπει οι ονομασίες, για τις οποίες είχε ζητηθεί η εξαίρεση, να συμπεριληφθούν σε ένα κατάλογο της Ευρωπαϊκής Επιτροπής. Η συμβουλευτική επιτροπή λαμβάνει απόφαση τόσο για την συμπερίληψη στον κατάλογο όσο και για τη λήξη ισχύος της μεταβατικής ρύθμισης.

2.3. Η ΟΚΕ εκφράζει την ικανοποίησή της διότι η πρόταση ορίζει ελάχιστη διάρκεια για τη ζύμωση.

Βρυξέλλες, 24 Απριλίου 1996.

Ο Πρόεδρος

της Οικονομικής και Κοινωνικής Επιτροπής

Carlos FERRER

() ΕΕ αριθ. C 74 της 14. 3. 1996, σ. 13-16.

() ΕΕ αριθ. C 110 της 2. 5. 1995, σ. 30.